শামসুজ্জামান খান: এর আগে একটা কথা বলে নিই। এই কারণেই বঙ্কিমচন্দ্রকে যারা সাম্প্রদায়িক বলে আমি কিন্তু তাকে সাম্প্রদায়িক বলে মনে করি না। তার কারণ হলো সুলতানরা এই যে কাজটা করল, শাহে বাঙালিয়ান বলল, বাঙালিত্বের বিকাশ ঘটাল, সে জন্য বঙ্কিম তার প্রবন্ধে বলেছেন, আমি মোগলদের পছন্দ করি না। তারা এক ধরনের সাম্রাজ্যবাদী, যদিও প্রাথামিক পর্যায়ে সাম্রাজ্যবাদী। আর এই সুলতারা ছিলেন দেশপ্রেমিক। তারা বাঙালিত্বের বিকাশ ঘটিয়েছেন। এবং বিদেশি শাসকরা যারাই ভারতে এসেছে, তার মধ্যে সবচাইতে গুরুত্বর্পূ হলো চতুর্দশ পঞ্চদশ শতকের বাংলার সুলতানেরা। এতটাই কৃতিত্ব তাদের দিয়েছেন। উনবিংশ শতাব্দিতে এসে যে সঙ্কটটা দেখা দিল– ফারসি না ইংরেজি? এই সমস্যা দেখা দিল। তো ইংরেজি পড়বে না। নাসারা ভাষা। ওই মৌলবিরা, ফান্ডামেন্টালিস্টরা, নাসারা ভাষা– ওইটা পড়লে বেহেশতে যাওয়া যাবে না। ওইটা পড়া ঠিক হবে না। এই বলে তারা ইংরেজি ভাষা শিখতে দিল না। এবং ইংরেজি ভাষাটা শেখার ফলে অল্প সময়ের মধ্যে বেঙ্গল রেনেসাঁ শুরু হয়ে গেল। মাইকেল মধুসূদন এলেন। রাজা রামবসু এলেন। অক্ষয় দত্ত এলেন। বঙ্কিমচন্দ্র রবীন্দ্রনাথ হয়ে চূড়ান্ত পর্যায়ের রেনেসাঁ হলো। সেই রেনেসাঁকে আমরা খণ্ডিত রেনেসাঁ বলি। বাঙালি মুসলমান সমাজ নাই। গ্রামের মানুষ তারমধ্যে নাই। শুধুমাত্র কলকাতাকেন্দ্রিক বিশেষ একটা বিদ্বান শ্রেণি গড়ে উঠল।